CELEX: 32010R0133
Language: sl
Date: 2010-02-04 00:00:00
Title: Uredba Komisije (EU) št. 133/2010 z dne 4. februarja 2010 o spremembi Uredbe (ES) št. 820/2008 o določitvi ukrepov za izvajanje skupnih osnovnih standardov za varnost letalstva (Besedilo velja za EGP)

18.2.2010   
            
            
               SL
            
            
               Uradni list Evropske unije
            
            
               L 43/1
            
         UREDBA KOMISIJE (EU) št. 133/2010
   z dne 4. februarja 2010
   o spremembi Uredbe (ES) št. 820/2008 o določitvi ukrepov za izvajanje skupnih osnovnih standardov za varnost letalstva
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 2320/2002 z dne 16. decembra 2002 o določitvi skupnih pravil na področju varnosti civilnega letalstva (1) in zlasti člena 4(2) Uredbe,
   ob upoštevanju naslednjega:
   
               (1)
            
            
               Na podlagi Uredbe (ES) št. 2320/2002 mora Komisija po potrebi sprejeti ukrepe za izvajanje skupnih osnovnih standardov za varnost letalstva po vsej Skupnosti. Takšne podrobne ukrepe določa Uredba Komisije (ES) št. 820/2008 (2).
            
         
               (2)
            
            
               Ukrepi, določeni z Uredbo (ES) št. 820/2008, ki omejujejo prenašanje tekočin, ki jih imajo s seboj potniki, ki iz tretjih držav priletijo na letališča Skupnosti in tam prestopajo, se pregledajo glede na tehnični napredek, operativne posledice za letališča ter vpliv na potnike.
            
         
               (3)
            
            
               Takšen pregled je pokazal, da omejitve glede tekočin, ki jih imajo s seboj potniki, ki iz tretjih držav priletijo na letališča Skupnosti in tam prestopajo, na teh letališčih povzročajo nekatere operativne težave, zadevnim potnikom pa neprijetnosti.
            
         
               (4)
            
            
               Komisija je zlasti preverila nekatere varnostne standarde na letališčih v določenih tretjih državah in ugotovila, da so zadovoljivi ter da te države dobro sodelujejo s Skupnostjo in njenimi državami članicami. Komisija se je na podlagi tega odločila, da bo sprejela ukrepe za zmanjšanje zgoraj navedenih težav v primeru, ko imajo potniki s seboj tekočine, ki so jih pridobili na navedenih letališčih v teh državah.
            
         
               (5)
            
            
               Uredbo (ES) št. 820/2008 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za varnost civilnega letalstva –
            
         SPREJELA NASLEDNJO UREDBO:
   Člen 1
   Dodatek 1 k Uredbi (ES) št. 820/2008 se spremeni, kakor je določeno v Prilogi k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. februarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 355, 30.12.2002, str. 1.
   
      (2)  UL L 221, 19.8.2008, str. 8.
   
      PRILOGA
      V Dodatek 1 Priloge k Uredbi (ES) št. 820/2008 se vključi naslednje besedilo:
      
                  „—
               
               
                  Kanada:
                  Calgary International (YYC)
                  Edmonton International (YEG)
                  Halifax International (YHZ)
                  Montreal International (YUL)
                  Ottawa-Macdonald-Cartier International (YOW)
                  Toronto-Lester B. Pearson International (YYZ)
                  Vancouver International (YVR)
                  Winnipeg International (YWG)
                  Moncton (YQM)
                  Quebec (YQB)
                  St. John's (YYT)
                  Whitehorse (YXY)“